สวัสดีค่ะ คุณ คือหนูเป็นตกขาว เป็นเมือกๆใสๆ บางครั้งก็ สีขาวแป้งเปียก มีกลิ่นอับคาว ไม่มีอาการคัน เคยไปตรวจภายในที่โรงพยาบาลแล้วปกติทุกอย่าง ให้ยามากิน แต่อาการยังเป็นเหมือนเดิม อยากทราบว่าควรดูแลอย่างไงดีค่ะ และซื้อยาสอดมาใช้เองได้ไหม
สวัสดีค่ะ การมีตกขาวเป็นเมือกใสๆ บางครั้งสีขาว มีกลิ่นคาว ซึ่งหากคาวเล็กน้อย ไม่ได้เหม็นผิดปกติ ก็ไม่ได้ผิดปกติอะไร และหากไปพบแพทย์เพื่อตรวจแล้ว ไม่พบอะไรผิดปกติ ก็ไม่จำเป็นต้องทานยาอะไรค่ะ การมีตกขาวจะขึ้นอยู่กับการเปลี่ยนแปลงของฮอร์โมนในร่างกายเราค่ะ นอกจากนี้ ตกขาวที่มีกลิ่น ยังอาจเกิดจากการทานอาหารที่มีกลิ่นรุนแรง ก็จะทำให้สารคัดหลั่งต่างๆ ของร่างกายมีกลิ่นเหม็นได้เช่นกันค่ะแต่หากมีกลิ่นเหม็นมาก และปริมาณตกขาวมีมากทุกวัน ก็น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน เป็นต้นสำหรับการรักษา ก็คือควรหลีกเลี่ยงปัจจัยในการเกิดดังกล่าว แต่หากอาการเป็นมาก คือมีตกขาวมากและกลิ่นรุนแรง ก็ควรไปพบแพทย์เพื่อให้พิจารณาจ่ายยาปฏิชีวนะฆ่าเชื้อให้ทาน ทั้งนี้ เมื่อทานยา อาการก็จะหายไปได้ แต่ก็สามารถกลับมาเป็นได้อีก เมื่อมีปัจจัยต่างๆ เกิดขึ้นค่ะ